Exqrch/javanese-Komodo-pixelgpt huggingface dataset:
Ikrar yaiku ujar sawenèh wong muslim ngenani apa kang diyakini
Nalika ngucapaké kalimat syahadat, tegese para pamaos wis duwéni kewajiban kanggo ngedegaké lan merjuangaké apa kang den ikrarke mau
Sahadat uga nduwé teges minangka sumpah
Sawenèh wong kang ngucapaké sumpah, tegesé gelem nampa kedadeyan lan résiko apa waé sajeroning ngamalaké sumpahé mau
Lire, wong muslim iku siyaga lan tanggung jawab tumrap jejeging agama lan ajaran Islam
Syahadat uga nduwé teges minangka janji
Sawenèh muslim (kang ngucapaké syahadat) minangka wong kang nduwéni janji yaiku setya tuhu kanggo ngrungokké lan nuhoni sajeroning kabèh kahanan marang dhawuhing Gusti Allah, kang dikandhut sajeroning Al-Quran lan Sunnah Rasul
Syarat Syahadat yaiku sawijinig prakara kang yen nganti ora ditindakake anjalari apa kang diucapaké ora sampurna
Mulané yèn wong kang ngucapaké loro kalimat Syahadat tanpa nuhoni syarat-syaraté, bisa diarani Syahadaté ora sah
Syarat Sahadat ana pitu , yaiku: Wong kang ngucapaké sahadat kudu nduwéni kawruh bab sahadat
Dheweke wajib mangerteni wose utawa isine rong kalimat kang den ucapaké mau, lan gelem nampa tanggung jawab saka ucapané
Wong kang ngucapaké sahadat kudu ngerti kanthi sampurna teges saka Syahadat iku tanpa gojak-gajeg
Ikhlas tegesé resiking ati saka apa waé kang ora cocog karo maknaning Syahadat
Ucapan Syahadat kang campur karo rasa pamer utawa riya utawa prabawa liyané ora bakal ditampa déning Gusti Allah
Kajujuran iku jumbuh ing antarae ucapan kang kawetu saka lesan lan lelaku utawa tumindak
Wacan syahadat kudu kanthi lésan, den yakini sajeroning ati, nuli diaktualisasèkaké utawa diwujudake sajroning amal lelaku ya tumindak ing urip padinan.
Katresnan tegesé tresna marang Gusti Allah lan Rasul sarta wong-wong kang padha iman
Tresna uga kudu dikantèni kekendelan yaiku wani ngringkus tumrap kabèh kang ora cocog karo Syahadat, utawa kanthi tembung liya, kabeh ngelmu lan ngamal kang ora satrepe karo sunnah Rasulullah SAW
Panampa tegesé panampaning ati tumrap kabèh kang teka saka Gusti Allah lan Rasul
Bab iki kudu ngawohake kataatan lan ngibadah marang Allah, kanthi yakin yèn ora ana kang bisa nuduhaké lan nylametaké kajaba ajaran syariat agama Islam, yaiku kanggoné wong muslim ora ana pilihan liya kajaba Al-Quran lan Sunnah Rasul
Tawakal yaiku tumungkul lan pasrah marang Gusti Allah lan Rasul kanthi lahiriyah
Tegesé, wong muslim kang ngucapké sahadat kudu ngamalaké kabèh dhawuhing Allah lan ninggal kabèh larangan Allah
Béda antarane panampa lan tumungkul yaiku yèn panampa dicanthelake sajroning ati, déné panungkul dilakoni nganggo lakuning badan.Mula, saben muslim kang ngucapké syahadat tansah siyaga nindakaké ajaran Islam sajeroning uripé
Dasar Tauhid lan Islam
LAA ILAAHA ILLALLAH yaiku asas saka Tauhid lan Islam, kanthi ucapan mau direalisasèkaké utawa diwujudake kabèh wujud ngibadah marang Allah kanthi tumungkul lan mituhu marang Allah, ndonga mung marang Allah lan dhedhasar ukum Syariat Allah
Sawijining ulama misuwur yaiku Ibnu Rajab ngendika, "Al ilaah yaiku kang ditaati lan ora dimaksiati, diagungaké lan, ditresnani, diwedèni, lan dijaluki pitulung
Iku kabèh ora kena dipléngakaké kajaba marang Allah
Kalimat LAA ILAAHA ILLALLAH duwé manfaat tumrap wong kang ngucapaké, kajaba banjur mbatalaké ngaggo prekara kang syirik."
Fatwa Fatwa (saka basa Arab ‎), yaiku kaputusan utawa pitutur resmi kang diwetokaké déning déwan mufti utawa ulama
Ing Indonésia, Fatwa diwetokaké déning Majelis Ulama Indonesia minangka kaputusan bab persoalan ijtihadiyah kang dumadi ing Indonésia kanggo didadèkaké paugeran ngibadah umat Islam ing Indonésia
Tembung fatwa iki isih seduluran karo tembung pitutur ing basa Jawa.
Ceres 1 Ceres (simbol: ) punika satunggilng planit kerdhil wonten ing sabuk asteroid
Ceres kapanggihaken ing tanggal 1 Januari 1801 déning Giuseppe Piazzi
Wiwitanipun nalika kapanggih Ceres kaanggep satunggiling planit, nanging setengah abad salajengipun lan antawisipun 150 taun salajengipun, Ceres dipunklasifikasi dados satunggiling asteroid
Ing tanggal 24 Agustus 2006, Persatuan Astronomi Internasional mutusaken kanggé ngéwahi status Ceres dados "planit kerdhil"
Ceres gadhah massa 9,45±0,04 × 1020 kg
Kanthi dhiameter kirang langkung 950 km, Ceres punika benda akasa paling ageng ing sabuk asteroid utami
Fiqih Fiqih utawa fiqh (basa Arab ) miturut basa tegesé weruh lan mahamaké, miturut istilah iku èlmu kang nerangaké warna-warna ukum syara' kang dijupuk saka kitab Kuran lan Sunat kanthi panelitèn kang jero yaiku kanthi ijtihad dan istimbat
Hukum Islam ("fiqh") nyakup loro babagan utama, yaiku aturan kang magepokan karo lelaku lan aturan kang magepokan karo kaanan sakubenging lelaku
Ahli Hukum Muslim: Ulama
Ahli Hukum Muslim diarani "ulama", saka basa Arabilm (kawruh)
Ulama uga diarani "faqih" (jamak "fuqahaa") saka tembung "fiqh"
Métodhe Hukum "usul al-fiqh" ( )
Metodhe kang dianggo sajeroning ukum Islam diarani "usul al-fiqh" (prinsip-prinsip ukum)
Ana sawatara tilikan "(approach)" tumrap metodologi kang dianggo sajeroning "fiqh" kanggo ngéntukaké "sariat" saka sumber ukum Islam
Metodhologi utama yaiku: Papat disiplin Madzab Suni
yaiku: Hanafi, Maliki, Shafi'i lan Hambali
Cara utawa disiplin liya yaiku: Thahiri, Sufian Al'thawree, Sufian bin O'yayna, Layth bin Sa'ad.
Karbala Karbalā' (;) yaiku kutha ing Irak, adohé watara 100 km sisih kidul-kulon Bagdad ing #ALIH
Sing ndunungi cacahé 572.300 jiwa (2003)
Karbala minangka kutha krajan Provinsi Al Karbala
Kaum Muslim Singah nganggep Karbala minangka salah siji panggonan suci, sawisé Mekah lan Najaf
Karbala iku kutha paling sugih ing Irak
Sumber devisané asal saka "pengunjung" kang ngayahi ibadat lan produk panganan, mligi kurma
Sacara administratif, Karbala kapérang dadi rong dhistrik, "Karbala Tuwa", punjer agama, lan "Karbala Anyar", laladan omahan kang ana sekolah Islam lan yasan pamaréntah
Ing punjer kutha tuwa ana Mashad al-Husain, pesaréan Husain bin Ali, putuné Muhammad
Pesaréan Husain minangka panggonan ziarah kanggoné kaum Muslim Singah, mligi ing padha karaméan mèngeti pertempuran Dina Asyura
Akèh peziarah sepuh kang ziarah ing pesaréan mau kanggo nunggu ajal, awit makam iku dipercaya minangka salah siji gerbang nuju swarga
Lokasi liya kang dikunjungi kaum Singah yaiku al-Makhayam, biyèn dipercaya dadi panggonan "kamp" Husain, misuwur saka kakendelané Husain lan para pengiringé dipèngeti kanthi umum
Kaitané kang raket karo Islam Singah ndaadèkaké Karbala minangka punjer instruksi lan panyebaran agama; Karbala nduwé paling sithik 100 masjid lan 23 madrasah, ing nantarané duwèké ulama misuwur, Ibnu Fahid, kang diwangun 440 taun kapungkur.
Salat Salat (basa Arab = ) iku salah siji ritual ibadat agama Islam
Miturut basa, salat asal saka basa Arab kang tegesé: "donga"
Déné miturut istilah, salat tegesé "rerangkèn" kagiyatan ngibadah mirunggan utawa tartamtu kang diwiwiti kanthi takbiratul ikram lan dipungkasi kanthi salam
Praktèk salat kudu rujuk karo pituduh tata cara Rasulullah minangka pangéjawantahan préntah Allah
Rasulullah maringi sabda, "Salat-a kowé kabèh padha karo apa kang mbok deleng tak lakoni" (Kadis Riwayat Bukhari-Muslim)
Hukum salat bisa digolongaké mangkéné: Rukun Salat
Sewelas Rukun Salat: Salat Berjama'ah
Salat tartamtu kaprayogakaké dilakonikanthi bebarengan (jama'ah)
Sajeroning salat jama'ah kang dianggep paling kompeten ditunjuk minangka Imam Salat, lan liyané dadi Makmum
Salat sajeroning kaanan tartamtu
Sajeroning kaanan tartamtu kawajiban nglakoni salat diwènèhi kalonggaran tartamtu
Contoné nalika lara lan wektu ing lelungan (safar)
Sajeroning kaanan lara nganti ora bisa ngadeg bisa nglakoni salat kanthi lungguh utawa turon, yèn ora bisa nglakoni obahan tartamtu cukup nganggo isyarat
Déné yèn lagi lelungan, diidinaké nggabung (jama’) utawa ngringkes (qashar) shalaté
Njama' salat tegesé nggabungaké loro salat dadi siji yaiku dzuhur karo Salat ashar utawa maghrib karo Salat isya
Qasar salat tegesé ngringkes salat kang mauné 4 rakangat (dzuhur,ashar,isya) dadi rong rakangat
Ing ngisor iki ayat-ayat kang mbahas bab salat sajeroning Kuran, kitab suci agama Islam.
Shahih Bukhari Kitab Shahih Bukhari iku kitab (buku) kolèksi kadis kang disusun déning Imam Bukhari (jeneng dawa: Abu Abdullah Muhammad bin Ismail bin Ibrahim bin al-Mughirah al-Ja'fai) kang urip antara taun 194 nganti 256 hijriah
Kolèksi kadis iki ing kalangan muslim Sunni minangka salah siji kang paling apik amarga Bukhari nggunakaké kritéria kang ketat banget sajeroning milih kadis
Bukhari ngentèkaké wektu 16 taun kanggo nyusun kolèksi iki lan ngasilaké 2.602 kadis ing kitabé (9.802 kanthi dibalèni)
Shahih Bukhari nduwé 71 kitab miturut terjemah Ahmad Sunarto lan kanca-kancané
Déné miturut pertalan M
Muhsin Khan, 93 kitab
Bab iki akibat sawatara gèsèh ana ing pamérangan kitab
Contoné Kitab Salat miturut pertalan Ahmad Sunarto lkk diitung dadi rong kitab sajeroning pertalan M
Niccolò Machiavelli Niccolò Machiavelli (3 Mèi 1469 – 21 Juni 1527) iku diplomat lan pulitikus Italia kang uga sawijining filsuf
Minangka ahli téyori, Machiavelli dadi figur utama sajeroning realitas téyori pulitik, panjenengané dikurmati ing Éropah wektu jaman Renaisans
Loro bukuné kang misuwur, "Discorsi sopra la prima deca di Tito Livio" (Diskursus tentang Livio) lan "Il Principe" (Sang Pangeran), wiwitané ditulis minangka pengarepan kanggo ndandani kaanan papréntahan ing Italia Lor, nuli dadi buku umum bab pulitik ing mangsa iku
"Il Principe", utawa Sang Pangeran mratélakaké tindhakan kang bisa utawa kudu dilakoni déning sawenèh wong kanggo nggayuh lan "mempertahankan" kakuasaan
Jeneng Machiavelli, banjur diasosiasèkaké karo bab kang èlèk, nggawé halal cara apa waé kanggo nggayuh tujuan
Wong kang nglakoni tindhakan kaya mangkéné banjur diarani Makiavelis
John Locke John Locke (29 Agustus 1632 – 28 Oktober 1704) iku filsuf saka Inggris kanthi wawasan empirisme
Panjenengané asring sinebut tokoh kang mènèhi titik terang sajeroning perkembangan psikologi
Téyori kang wigati banget ing bab tandha-tandha kajiwan yauwi yèn jiwa iku wektu wiwitan dilairaké isih resik kaya siji "tabula rasa"
Miriam Budiardjo Prof Miriam Budiardjo (Kediri, 20 November 1923 – Jakarta, 8 Januari 2007) iku nimpuna ngèlmu pulitik Indonésia lan mantan anggota Komisi Nasional Hak Asasi Manusia
Istri Ali Budiardjo, tokoh perjuangan Indonésia, iki naté mengku kalungguhan minangka Dekan Fakultas Ilmu Sosial lan Èlmu Pulitik Universitas Indonésia (FISIP UI) periode 1974–1979
Naté mengku kalungguhan minangka diplomat ing New Delhi, India lan Washington, DC, Amérikah Sarékat
Taun 1997 di anugerahi gelar Dhoktor Honoris Causa saka almamater-é Universitas Indonésia.
Èlmu pulitik Seri Pulitik #ALIH Èlmu pulitik iku cabang èlmu sosial kang mbahas téyori lan praktèk pulitik sarta deskripsi lan analisa sistem pulitik lan perilaku pulitik
Èlmu iki duwé orientasi akademis, téyori, lan riset
"Artikel utama: Èlmu Pulitik lan Pulitik"
Legitimasi Seri Pulitik #ALIH Legitimasi, dalam èlmu pulitik, tegesé, sepira jeroné masarakat gelem nampa lan ngakoni kawenangan, kaputusan utawa kawicaksanan sawijining pemimpin
Sajeroning kontèks legitimasi, gayutan antara pemimpin lan masarakat kang kabawah luwih ditentokaké déning kaputusan masarakat kanggo nampa apa nulak kawicaksanan kang dipilih déning sang pemimpin
Legitimasi bisa digayuh kanthi warna-warna cara, kang bisa diklompokaké dadi telung kategori ya iku kanthi simbolis, prosedural utawa material , déné Max Weber mènèhi watesan telung sumber kanggo nggayuh legitimasi ya iku cara tradhisional, karisma lan legal/rasional
Saka cara lan sumber mau lair sawatara tipe legitimasi ya iku: legitimasi tradhisional, legitimasi ideologi, legitimasi kualitas pribadi, legitimasi prosedural lan legitimasi instrumental.
Lied der Deutschen Das Lied der Deutschen iku lagu kabangsané Jerman, sing ditulis déning August Heinrich Hoffmann von Fallersleben ing 26 Agustus 1841
Mélodhiné (gubahan Joseph Haydn) dijupuk saka lagu kabangsan Ostenrik nalika iku, "Gott erhalte Franz den Kaiser" ("Gusti muga slametna Kaisar Franz")
"Das Lied der Deutschen" tegesé "Laguné wong Jerman"
Fallersleben nalika nulis "Das Lied der Deutschen" iku nalika nagara Jerman durung ana lan isih wujud pecahan nagara-nagara lan laladan cilik-cilik sing durung manunggal
Ing lagu iki, Fallersleben nyatakaké kapénginané kanggo ngwujudaké sawijining nagara sing manunggal lan teguh
Baris kapisan lagu iki, ("Deutschland, Deutschland über alles, über alles in der Welt" (Jerman, Jerman sadhuwuring kabèh, sadhuwuring kabèh ing donya) bisa dipangertèni dadi sawijining pangarepan lan ajakan kanggo para priyayi Jerman ngusahakaké nyipta sawijining nagara Jerman sing mawiji
Sawisé Perang Donya I, kabèh telung pupuh ("stanza") lagu "Das Lied der Deutschen" dinyanyèkaké minangka lagu kabangsan Jerman
Ing Perang Donya II, pihak propaganda Pasukan Sakuthu nyebaraké cara ndheleng yèn tembung utawa ukara "über Alles" (sadhuwuring kabèh) ing baris kapisan cetha nudhuhaké watek Jerman sing agrésif lan seneng perang
Amerga iku, nganti sepréné, lagu iki didheleng miring déning kabèh sing tau sengsara déning Perang Donya II
Mula lagu iki dilarang sawisé taun 1945 (sawisé Perang Donya II)
"Das Lied der Deutschen" dibalèkaké dadi lagu kabangsan Jerman Kulon
Sawisé Jerman Kulon manunggal karo Jerman Wétan manèh ing 3 Oktober 1990, namung pupuh angka 3 sing digunakaké dadi lagu kabangsan
Pupuh kapisan lan kapindho ora dilarang, nanging ora olèh dinyanyèkaké ing acara-acara resmi manèh.
Pasa Pasa, bisa tegesé: yèn ing agama Islam, pasa iku rukun Islam kang kaping papat
Basa Jawa Suriname Basa Jawa Suriname iku sawijining rupa utawa dhialèk basa Jawa kang dicaturaké ing Suriname lan déning komunitas Jawa Suriname ing Walanda
Cacahé panutur kurang luwih ana 65.000 jiwa ing Suriname lan 30.000 jiwa ing Walanda
Wong Jawa Suriname iki katurunané kuli kontrakan kang dirodi saka Tanah Jawa lan saindhengé
Ing pungkasané abad kaping 19, pamaréntah Walanda kang duwé jajahan ing Suriname, Amérika Kidul merlokaké kuli-kuli kanggo nyambut gawé ing pakebonan-pakebonan
Sadurungé, pagawéan iki dilakoni déning para abdi utawa batur tukon-batur tukon négro kang asalé saka Afrika
Nanging sawisé pabudhakan dijabel ing tengahing abad kaping 19, wong-wong négro kang diarani wong Kréol Suriname iki padha ninggali pakebonan lan marani kutha-kutha ing Suriname
Kanggo ngganti para kuli pakebonan, wong Walanda njaluk tulung wong Inggris
Suriname iku naté dadi jajahané Karajan Manunggal
Kapisan wong-wong Cina padha ditekakaké
Wong Inggris banjur nekakaké kuli-kuli kontrakan saka India
Nanging wong Walanda pungkasané wedi karo wong Inggris lan ora gelem gumantung karo wong Inggris manèh
Banjur pamaréntah Walanda nyoba nggantèni utawa nambahi wong-wong India iki kang diarani wong Hindhustan Suriname karo wong-wong saka koloniné Indhiya Nèderlan; ya iku wong-wong Jawa
Wong-wong Jawa iki kapisané dijupuk mawa sistèm razzia lan dipeksa dikapalaké menyang Suriname
Nanging pungkasané diwènèhi kontrak kang kudu ditèken, sanadyan sajatiné wong-wong kang lumrahé para tani lan buruh kasar iku tuna aksara
Tibaké program 'transmigrasi' saka Indhiya Nèderlan menyang Suriname iki kalebu suksès
Antara kurang luwih taun 1890 – 1939 ana punjul 33.000 jiwa wong Jawa kang digawa menyang Suriname
Manawa Perang Donya II ora pecah, mesthi bakal luwih akèh wong Jawa manèh kang digawa mrana
Sangkan Parané Wong Jawa ing Suriname
Ora kabèh wong Jawa kang digawa menyang Suriname iku kalebu ètnis Jawa
Saliyané wong Jawa uga ana wong-wong Sundha lan Madura saha liya-liyané kang digawa menyang Suriname
Nanging amarga mayoritasé pancèn ètnis wong Jawa, mula akiré kabèh asimilasi dadi wong Jawa
Yèn dideleng saka asalé, kurang luwih 70% wong Jawa iki asalé saka Jawa Tengah, 20% saka Jawa Wétan lan 10% saka Jawa Kulon
Kurang luwih 90% iku kalebu ètnis Jawa, 5% Sundha, 2,5% Madura lan liya-liyané
Kalebu kategori liya-liyané uga ana wong-wong saka Batavia utawa Jakarta
Banjur saka wong Jawa iki, mayoritasé asalé saka tlatah Kedhu (Magelang lan saubengé)
Bab iki nganti sapréné bisa dideleng ing basa Jawa Suriname kang pancèn mèmper dhéwé karo dhialèk Kedhu
Basa-basa liyané saiki wis mèh ora dicaturaké manèh déning wong Sundha, Madura lan liya-liyané
Basa-basa iki uga ora ngwèhi prabawa ing rupa basa Jawa Suriname
Ing basa Jawa Suriname namung ana sawatara tembung-tembung Malayu, nanging tembung-tembung iki uga wis ana ing basa Jawa ing Tanah Jawa dhéwé sadurungé digawa menyang Suriname.
Dhialèk basa Jawa ing Suriname
Ing Suriname mligi namung ana siji dhialèk waé
Nanging anané varian-varian tembung nudhuhaké yèn mbiyèn para migran Jawa iki mituturaké dhialèk basa Jawa kang béda-béda
Ing Suriname uga tau ana panutur basa Jawa ngapag utawa basa Jawa Banyumasan
Nanging basa iki dianggep ora apik lan para panuturé kerep diécé
Katurunané wong-wong kang nuturaké basa iki ora nyinaoni manèh
Kosakata basa Jawa ing Suriname akèh diprabawai déning basa Walanda lan basa Sranan Tongo
Prabawané ing fonologi lan tatabasa ora ana
Tembung-tembung Sranan Tongo kang wis diserep malah ana kang olèh tembung krama
Fonologi basa Jawa ing Suriname ora béda karo basa Jawa baku ing Tanah Jawa
Dhialèk Kedhu kang dadi leluhuré basa Jawa Suriname iku fonologiné uga ora béda karo basa Jawa baku
Nanging ana fénoména anyar ing basa Jawa Suriname, ya iku prabédan antara foném dental lan rétroflèks (dantya lan murdha (/t/ lan /d/ vs
/ṭ/ lan /ḍ/)) dadi saya ilang
Basa Jawa Suriname nduwé cara panulisan kang séjé karo basa Jawa ing Tanah Jawa
Ing taun 1986, basa Jawa Suriname olèh pasang aksara utawa cara pangéjaan kang baku
Ing ngisor iki kapacak prabédané karo sistém Walanda sadurungé Perang Donya II lan karo éjaan Pusat Basa ing Ngayogyakarta
Banjur foném /a/ kang diucapaké kaya [a] ditulis "â"
Dadi tembung "macan" tinulis "mâtyân" ing Suriname
Krama ing basa Jawa Suriname
Ing basa Jawa Suriname uga ana basa krama, nanging wis ora kaya ing Tanah Jawa manèh
Banjur générasi anom uga wis akèh kang ora bisa basa krama
Ing Suriname dibédakaké telung rupa basa: ya iku "ngoko", "krama" lan "krama napis"
"Krama" iku yèn ing Tanah Jawa dadi mèmper "madya" lan "krama napis" dadi mèmper "krama lan krama inggil".
Dhomain publik Dhomain publik, dhomain umum, utawa darbéning warga (basa Inggris: "public domain") wohing laku kréatif lan kawruh kaya ta tulisan, karya kagunan ("artwork"), musik, sains, rerékan ("invention"), lan liya-liyané kang ora ana sawenèh wong utawa organisasi kang duwé kawigatèn "proprietari" (kawigatèn "proprietary" racaké dilakoni kanthi mènèhi hak cipta utawa patèn) marang bab-bab mau
Karya lan rerékan kang ana ing dhomain publik kaaran péranganing warisan budaya publik, lan saben wong bisa nggunakaké tanpa watesan (ora kalebu ukum kang magepokan karo pangayoman, èspor, lsp.)
Hak cipta rinancang kanggo tetawa anggoné ngembangaké kagunan ("art") lan kawruh kanthi mènèhi panyengkuyung dana marang kang ngréka
Publik nduwé hak kanggo migunakaké tanpa kabotan prakara dana utawa sosial
Nalika hak cipta utawa watesan liyané wis tekan wayah pungkasan uripé, karya dibalèkaké menyang dhomain publik.
Jakat Jakat utawa zakat mungguh basa artiné susuci, barokah, katut pujian
Lan utawi mungguh istilah "syara" ya iku aran ka dué barang kang dén petokaken saking barang atawa badan ing atasé dadakan kang dén tangtokaken
ku pajeg tumrap barang darbé utawa pametu kanggo kang nggilut agama Islam
Jakat dadi rukun angka papat ing rukun Islam
Sacara barès jakat tegesé "tuwuh", "ngrembaka", "nucèkaké" utawa "ngresiki"
Déné kanthi terminologi saréngat, jakat tegesé awèh sapérangan raja-kaya kanthi cacah lan pétungan tinamtu marang wong kang kasrakat lan miturut tata carané
Jakat minangka salah siji rukun Islam lan dadi salah siji anasir pokok mungguh saréngat Islam
Mula, ukum jakat iku wajib (fardhu) kanggo saben wong muslim kang wis nyukupi syarat-syarat tartamtu
Jakat kalebu kategori ngibadah (kaya salat, kaji, lan pasa) kang wis ditata kanthi rinci lan patèn sajeroning Kuran lan As Sunat, sisan minangka amal sosial kamasyarakatan lan kamanungsan kang bisa tuwuh ngrembaka miturut tuwuhing manungsa
Jakat kapérang dadi rong jinis yaiku Faédah Jakat
Sawetara faédah Jakat yaiku: Hukum wong kang Nulak mbayar Jakat
Soksapa bae kang nulak ora gelem mbayar jakat kanthi ora ngakoni wajibe mbayar jakat bisa diukumi kafir
Lan sapa bae kang nulak mbayar amarga pelit nanging esih ngakoni wajibe mbayar jakat, dhèwèké diukumi dosa.
Èlmu Èlmu saged ateges prosès ngangsalaken pengetauan, utawi pengetauan kaorganisasi ingkang dipunupados mawi prosès wau
"Prosès kaèlmuan" inggih punika cara ngangsalaken pengetauan kanthi sistematis prakawis satunggaling sistem
Asil sistematis punika limrahipun wujud metode ilmiah, lan sistem kasebat limrahipun inggih punika alam semesta
Ing pangertosan punika èlmu asring sinebut sains
Nanging, èlmu saged ugi tegesipun bènten kaliyan pengertosan sains
Ing masarakat Indonésia, asring kapireng istilah "èlmu ireng", inggih punika èlmu ingkang gadhah konotasi awon, umpaminipun gadhah makna èlmu ingkang muncul saking kekiyatan gaib kanthi tujuan kanggé tumindak ala
Èlmu saged kagolongaken miturut cara punika Kedah dipuncathet bilih pamisahan punika dhedhasar konsép filsafat Nagari Kilèn
Teologi, pérangan sanès saking pengetauan manungsa, boten kaanggep ilmiah saéngga kapisahaken
Èlmu pasti nyinaoni alam, matematika, lan teknologi, manawi èlmu sosial nyinaoni prilaku manungsa lan masarakat
Téyori "ilmiah" gadhah sipat objektif – saged kabuktèaken kanthi empiris – lan "prediktif" – nginten asil empiris ingkang saged dipunpriksa, lan temtu kémawon saged ugi kosokbalèn
Sapérangan panemon kaèlmuan saged "counter-intuitive" sanget
Téyori atom umpaminipun, nedahaken bilih prongkalan granit ingkang katingal awrat, atos, lan padhet nyatanipun wujud kombinasi subatomik kathah partikel ingkang satunggal kémawon boten gadhah sipat-sipat kasebat, ingkang éwah rikat sanget ing satunggaling ruang ingkang méh kosong
Pemodhélan, téyori, lan hukum ilmiah
"Artikel utama:" metode ilmiah Istilah "modhél", "hipotesis", "téyori", lan "hukum" ngandhet artos ingkang bènten ing kaèlmuan saking pamahaman umum
Para ilmuwan ngginakaken istilah "model" kanggé njelasaken satunggaling prekawis, kanthi mirunggan ingkang saged kaginaaken kanggé ndamel kintenan ingkang saged kauji déning pacobèn/ékspérimèn utawi pangamatan
Setunggaling "hipotesis" inggih punika kintenan-kintenan ingkang dèrèng kadhukung utawi kabuktèaken déning parcobèn, lan "Hukum fisika" utawi "hukum alam" inggih punika géneralisasi ilmiah dhedhasar pangamatan empiris
"Artikel utami: Filsafat ngèlmu" Kaèfèktifan èlmu sampun ndadosaken subyék kanggé kathah spékulasi filsafat
Filsafat èlmu kamaksudaken kanggé mahami watak lan paleresan pengetauan ilmiah, sarta implikasi ètikipun
Matématika lan métode ilmiah
Matématika wigati sanget kanggé kaèlmuan, mliginipun peran matématika ngèksprèsiaken "modhél" ilmiah
Ngamati lan ngempalaken asil-asil pangukuran, kados ndamel hipotésis lan kintenan, mesthi mbetahaken modhél lan èksploitasi matématis
Cabang matématika ingkang asring kaginaaken ing kaèlmuan antawisipun kalkulus lan statistika, éwadéné saleresipun sadaya cabang matématika gadhah panerapanipun, "bahkan" babagan "murni" kados téyori bilangan lan topologi
Sapérangan pamikir mastani matematikawan punika ilmuwan, kanthi anggepan bilih pambuktèn-pambuktèn matématis sami kaliyan pacobèn
Sabagéyan sanèsipun boten nganggep matématika punika èlmu, amargi boten mbetahaken uji-uji ékspérimental ing téyori lan hipotesisipun
Nanging, ing wingking kalih anggepan punika kasunyatan pentingipun matématika dados piranti ingkang migunani sanget kanggé nggambaraken/njelasaken alam semesta sampun dados isu utami kanggé filsafat matématika
Richard Feynman ngendikaaken, "Matématika punika boten nyata, nanging "krasa" nyata
Ing pundi papanipun?", éwadéné Bertrand Russell remen sanget ndhéfinisèaken matématika punika "subyék ingkang boten naté kita mangertos punapa ingkang saweg kita dhiskusèkaken, lan kita boten mangertos ugi kaleresanipun." Pranala njawi
SWT Subhanahu wa ta'ala (basa Arab ) iku tembung Arab kang tegesé, "kang agung lan mulya" tumraping (Allah)
Sajeroning tèks Islam kaya déné ing Kuran lan Hadist tembung mau biyasa dicekak dadi "swt") dipasang sawisé asma Allah
Ngucapaké tembung iki nuduhaké bukti lan kasetyan marang Allah kanggoné wong Muslim.